अमेरिकामा भएकाे प्रहरी अन्यायकाे विरोध स्वरूप खेलाडीको ‘ब्ल्याक आउट’
विश्वभरका खेलाडीले मंगलबार अमेरिकी अश्वेत जर्ज फ्लोयडविरुद्ध भएको प्रहरी अन्यायको विरोधमा आफ्नो सामाजिक संजालमा ‘ब्ल्याक आउट’ प्रदर्शन गरेका छन् ।
लन्डन — विश्वभरका खेलाडीले मंगलबार अमेरिकी अश्वेत जर्ज फ्लोयडविरुद्ध भएको प्रहरी अन्यायको विरोधमा आफ्नो सामाजिक संजालमा ‘ब्ल्याक आउट’ प्रदर्शन गरेका छन् ।श्वेत प्रहरीले नियन्त्रण लिने क्रममा हतियारविहीन ४६ वर्षीय अफ्रिकी अमेरिकीको मे २५ मा मृत्यु भएको थियो । यसलाई प्रहरीद्वारा गरिएको हत्या मानिएको छ ।यसकै विरोधमा अमेरिकामा हिंसात्मक प्रदर्शन भइरहेको छ र स्थानीय प्रशासनले लगाएको कर्फ्यु पनि तोड्ने काम भइरहेको छ । यसैक्रममा खेलाडीले पनि सामाजिक संजालमा विरोधमा ‘ब्ल्याक आउट’ प्रदर्शन गरेका हुन् ।अमेरिकाका अधिकांश बास्केटबल स्टारले ‘ब्ल्याक आउट’ प्रदर्शनीमा सहभागिता जनाएका छन् । यस्तै विश्व फुटबलका अधिकांश प्रमुख खेलाडीले पनि यसमा भाग लिएका छन् । 